૨૦૧૪ની ચૂંટણીમાં ધોબીપછાડ ખાઈને નિષ્પ્રાણ બની ચૂકેલી અને હામ ગુમાવી બેઠેલી કોંગ્રેસમાં નવા ઉત્સાહનો સંચાર થયો છે. તાજેતરમાં કેટલાંક રાજ્યોમાં યોજાયેલી પેટાચૂંટણીઓમાં પરિણામો પછી ભાજપ વિરોધી પક્ષો ગેલમાં આવી ગયા છે. ૨૦૧૯માં ભાજપને સખત લડત આપવાની અને ગઠબંધનના ભાગરૂપે પુન: સત્તા પ્રાપ્ત કરવાની સંભાવના નજરે ચડતાં ગાંધી પરિવારે પક્ષમાં નવો પ્રાણ ફૂંકવાની કવાયત હાથ ધરી છે.